Ընդհանուր գնահատելով Թումանյան համայնքի բյուջեի իրականացումը՝ պետք է ի սկզբանե հստակ ամրագրել, որ այսօրվա նոր ձևավորված բազմաբնակավայր համայնքը խոշոր հաշվով կապ չունի նախկին, իր կազմի մեջ մտած համայնքների ֆինանսական գործունեության հետ։ Այդ իսկ առումով, ինչպես նշվել է սույն ուսումնասիրության սկզբնամասում, 2014 և 2015 թվականները դիտարկելիս, իրականացվել է նախկին համայնքների բյուջետային եկամուտների և ծախսերի մեխանիկական գումարում, ինչը թույլ կտար որոշ պատկերացում կազմել նոր համայնքի կազմի մեջ մտած նախկին համայնքների համատեղ ծախսային քաղաքականության և եկամուտների հանրագումարի մասին։